**KĀRTĪBA par Priekuļu vidusskolas darbinieku rīcību, ja skolā tiek konstatēta fiziska vai emocionāla vardarbība pret izglītojamo, izglītojamais ar agresīvu**

**rīcību apdraud savu un citu cilvēku veselību, drošību un dzīvību**

*Izdoti saskaņā ar Bērnu tiesību aizsardzības likuma 72.panta 1.d., Izglītības likuma*

*30.p 1.d., 36.panta 3.d., 55.panta 8.p.*

Šī kārtība nosaka Priekuļu vidusskolas darbinieku rīcību, ja skolā tiek konstatēta fiziska vai emocionāla vardarbība pret izglītojamo, izglītojamais ar agresīvu rīcību apdraud savu un citu cilvēku veselību, drošību un dzīvību

Kārtībā tiek lietoti šādi termini:

**Emocionāla vardarbība**- izglītojamā pašcieņas aizskaršana vai psiholoģiska ietekmēšana (draudot viņam, lamājot, pazemojot viņu, izglītojamā klātbūtnē vardarbīgi izturoties pret viņa tuvinieku vai citādi kaitējot viņa emocionālajai attīstībai);

**Fiziska vardarbība** – izglītojamā veselībai vai dzīvībai bīstams apzināts spēka pielietojums saskarsmē ar izglītojamo vai apzināta izglītojamā pakļaušana kaitīgu faktoru, tai skaitā tabakas dūmu, iedarbībai.

Ja darbinieks redz skolā vardarbības (emocionālas, fiziskas) gadījumu:

**Darbinieks, kurš redz skolā vardarbības gadījumu (emocionālu, fizisku) vai kuram ir sniegta informācija par vardarbību (emocionālu, fizisku) pret**

**izglītojamo, nekavējoties iesaistās, lai tā tiktu pārtraukta.**

**Fiziskas vardarbības gadījumā** darbinieks uz notikuma vietu **izsauc skolas medmāsu** vai cietušos nogādā uz medicīnas māsas kabinetu. Traumu un citu

veselības traucējumu gadījumos, kas apdraud izglītojamā dzīvību, darbinieks **izsauc neatliekamo medicīnas palīdzības brigādi**.

Medicīnas māsas prombūtnes laikā, darbinieks izsauc neatliekamo medicīnas palīdzības brigādi, kā arī **ziņo par to vecākiem vai personām, kas tos aizstāj**.

Fiziskas un emocionālas vardarbības gadījumā darbinieks nekavējoties **mutiski ziņo par notikušo „cietušā” un citu notikumā iesaistīto izglītojamo klases**

**audzinātājiem vai skolas vadībai** (direktoram vai direktora vietniekam audzināšanas darbā, direktora prombūtnes laikā direktora vietniekam mācību darbā). Darbinieka mutisko **informāciju klašu audzinātāji noformē rakstiskā veidā**.

Klases audzinātājs vai skolas vadība nekavējoties, ja tas iespējams cietušā veselības stāvokļa dēļ, **veic sarunu ar „cietušo” un citiem notikumā iesaistītajiem**

**izglītojamiem**. Sarunās noskaidroto **fiksē sarunu protokolā**. **Izvērtējot situāciju, pieļaujams no izglītojamiem pieņemt paskaidrojumus**.

**Klases audzinātājs vai skolas vadība par notikumu nekavējoties informē**:

„cietušā” izglītojamā vecākus vai personas, kas to aizstāj;

citu notikumā iesaistīto izglītojamo vecākus vai personas, kas tos aizstāj.

1. Ja klātienes vai telefona sarunā klases audzinātāja vai skolas vadība un vecāks, vai persona, kas to aizstāj, nav vienojušies citādi, klases audzinātājs 24 stundu laikā paziņojumu noformē rakstiski, nodod skolas vadībai nosūtīšanai pa pastu vecākiem vai personām, kas to aizstāj.
2. Rakstisko paziņojumu vecākiem var izsniegt personīgi, saņemot vecāka vai personas, kas to aizstāj, parakstu uz iestādes eksemplāra.
3. Pēc paziņojuma nodošanas vai nosūtīšanas klases audzinātājs vai skolas vadība rakstiski vienojas ar vecākiem par turpmāko rīcību bērnu tiesību aizsardzībai.
4. Direktors vai direktora vietniece audzināšanas darbā par fizisku vardarbību ziņo Valsts policijai.
5. Ja tiek identificēta emocionāla vardarbība pret izglītojamo, klases audzinātājs sadarbībā ar skolas vadību, piesaista sociālo pedagogu vai pašvaldības psihologu, izstrādā rīcības plānu konkrētā gadījuma risināšanai.
6. Ja izglītojamais ar agresīvu rīcību apdraud savu un citu cilvēku veselību, drošību un dzīvību
7. Klases audzinātājs vai priekšmeta pedagogs veic sarunu ar izglītojamo, mēģinot izglītojamo nomierināt.
8. Ja izglītojamais turpina būt agresīvs, sit vai met ar priekšmetiem, uzbrūk un nav iespējams izglītojamo nomierināt, tad pedagogs nekavējoties informē sociālo pedagogu vai skolas vadību par izglītojamā uzvedību.
9. **Sociālais pedagogs** vai skolas vadības pārstāvis **nodrošina agresīvā izglītojamā aizvešanu** no klases uz citu telpu, ja tas ir iespējams.
10. Ja nav iespējams aizvest skolēnu un viņš turpina būt agresīvs, **skolas vadība kopā ar skolas medmāsu** izvērtē nepieciešamību izsaukt policiju un ātro neatliekamo medicīnisko palīdzību, kā arī nekavējoties informē skolēna vecākus.
11. Ja skolēns nespēj turpināt mācības citā telpā, ir satraukts un nespēj koncentrēties, lūgt vecākiem rast iespēju skolēnu vest mājās
12. Skolēns turpina mācīties citā telpā sociālā pedagoga, izglītības psihologa, speciālā pedagoga vai cita pedagoga klātbūtnē, nemainot mācību stundas tematu. Uzdevumus, kurus skolēns pilda tiek nodoti attiecīgajam mācību priekšmeta pedagogam Mācības citā telpā var ilgt no vienas mācību stundas līdz mācību dienas beigām.
13. **Skolas administrācija** nekavējoties ziņo skolēna vecākiem par šādas situācijas rašanos un turpmāk nepieciešamo vecāku sadarbību ar izglītības iestādi.
14. **Psihologs** sniedz atbalstu pedagogiem, konsultējot, kā efektīvāk disciplinēt skolēnu, kā veiksmīgāk komunicēt ar skolēnu dažādās situācijās, sniedzot ieteikumus turpmākajam darbam ar skolēnu.
15. **Izglītības iestādes vadītājs** izdod rīkojumu, kurā nosaka atbalsta personāla pienākumus, lai veicinātu turpmāko sadarbību ar izglītojamo un vecākiem, kā arī izstrādātu atbalsta pasākumus atbilstoši izglītojamā vajadzībām un situācijai. Vadītājam ir tiesības pieaicināt nepieciešamos speciālistus, lai nodrošinātu uzlabojumus izglītojamā uzvedībā un mācībās.
16. Ja skolēna uzvedībā nav uzlabojumu un vecāki nevēlas sadarboties ar

izglītības iestādi, izglītības iestādes vadītājs nosūta rakstisku vēstuli skolēna dzīvesvietas pašvaldībai, atbilstoši konkrētās pašvaldības noteiktajai kārtībai,

piemēram, izglītības pārvaldei, izglītības speciālistam vai pašvaldības bērnu tiesību aizsardzības speciālistam u.c, informējot par skolēna uzvedību, veiktajām darbībām un sadarbību ar skolēna vecākiem.

1. **Ja ir aizdomas, ka skolēns ir agresīvs alkoholisko dzērienu vai narkotisko un psihotropo vielu ietekmē**, **izglītības iestādes direktors** nekavējoties ziņo pašvaldības vai valsts policijai un informē skolēna vecākus, *saskaņā ar*

MK noteikumiem Nr. 474 (22.08.2023) “**Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos***” 9.13. apakšpunktā noteikto*. Vienlaikus izglītības iestādes direktors var pieaicināt medicīnas personālu, lai izvērtētu nepieciešamību ziņot neatliekamajai medicīniskajai palīdzībai iespējama bērna saindēšanās gadījumā.